section_heading: Antički bedemi
paragraph_text: Istraživanja iz 1953 stavljaju u evidenciju nastavak zidina od današnje Vijećnice do Gradske Ure. Datacija u IV. stoljeće je potvrđena pronalaskom u zidu jednog sarkofaga i poklopca urne. Kada se krenulo demoliranjem zgrade (1971.) radi izgradnje trgovačke kuće „Korzo“ bilo je moguće pratiti unutarnji dio zida širokog 1.80 m dok od vanjskog nije bilo traga. Ostali traktovi, ovoga puta na istoku, pored Duoma (crkve Uznesenja Marijina) su uočeni 1955. za vrijeme izgradnje zgrade „Brodomaterijala“ kao i istraživanja iz 1969. uzduz iste ulice: unutarnji i vanjski zid su bili sastavljeni od obrađenih blokova kamena a zapuna sastavljena od fragmenata amfora i cigli. U pojedinim dijelovima je zid držan zajedno maltom od vapna i dobro konzerviran: 26,5 m dužine i širine od 1,80 do 2 m. Zidine se pojavljuju 1970 u Starom Gradu kod lokaliteta Contrada del Fosso, s temeljnom stopom u sterilnom sloju pijeska i oblutaka, širokih 2,35 m. U Contradi della Posta (Frana Supila) je pronađeno još zidina. Između kovanica iskaču one rimskih careva od Augusta do Valentinijana I. Zidine pored crkve sv.Jeronima su strukturalno slične onima na Korzu. Iskopavanja s ciljem konzerviranja iz 1996. i 1997. u toj ulici su pokazala ostatke zidova naslonjenih na fortifikacije i odmah na živcom kamenu. Struktura tih zidova je sastavljena od grubo obrađenih kamenih blokova što bi moglo značiti da su pojačanja gradskih zidina po principu „kašeta“.